  Майя Бывальцева Ижысь гурт возёсъёсъя кун академиысь ветеринаръёслэн «Спасатели» студотрядзы «Животноводство» ӧрын Россиын устоез луиз. Гурт возёс удысысь вылӥ дышетсконниосысь студентъёслэн отрядъёссылэн 2021-тӥ арын ужамзылы йылпумъянъёс онлайн-слётын лэсьтӥзы. Со сярысь Россиысь студотрядъёслэн огазеяськонзылэн улосвыл ёзэтэзлэн пресс-службаез ивортӥз. Таяз арын «Спасатели» отрядысь егитъёс улосвылкуспо отрядэн Ярославль улосвылысь гурт возёсын ужазы, озьы ик Удмуртиысь гурт возёсъёсын. Та дыре элькунамы ветеринаръёслэн одӥг гинэ отрядзы кылдытэмын. Солэн мереткылэз: «Верность отряду – верность профессии». Тодэ вайытом, кылем арняе Удмуртиын куинь выль пудо гидъёс усьтӥзы.   Тегъёс: Ижкар ИжГСХА студентъёс Удмуртия гуртвозёс  